Trixomisetlər
Trixomisetlər (lat. Trichomycetes) — fungi aləminin zygomycota şöbəsinə aid göbələk sinfi. Təxminən 140 gobələk növünü cəmləyir. Bu göbələklərə həşəratların bağırsaqlarında rast gəlinir. Mitselilər təkhüceyrəlidir, lakin qadın cinsi çoxalma orqanları əmələ gələrkən bunlarda mitselidə arakəsmələr əmələ gəlir. Cinsi çoxalma olmur. Bu səbəbdən bir sıra mikoloqlar onları qeyri-müəyyən göbələklər şöbəsinə də aid edə bilərlər. Sıralarına Ecrinales və Amoebidiales və başqaları daxildir.